b'\n_START_ARTICLE_\nGynodi\xc3\xb8ci\n_START_PARAGRAPH_\nGynodi\xc3\xb8ci, av gr. gyno- (kvinne) + di- (to) + oikos (hus) (adjektiv: gynodi\xc3\xb8cisk eller gynodioik) betegner de artene (eller populasjonene) av fr\xc3\xb8planter som har noen planter som kun har hunnlige blomster og noen planter som kun har tvekj\xc3\xb8nnede blomster._NEWLINE_Som regel har de hunnlige plantene i en slik populasjon mindre blomster enn hermafrodittene. Dette har v\xc3\xa6rt tatt til inntekt for det synet at blomsten hos dyrepollinerte blomsterplanter er et overveiende hannlig organ (viktigere med pollinatorbes\xc3\xb8k for den hannlige funksjonen), men dette er et omdiskutert tema innen pollinerings\xc3\xb8kologien._NEWLINE_Eksempler p\xc3\xa5 arter der gynodioike populasjoner forekommer er skogstorkenebb og blodstorkenebb.'